Diari Oficial de la Generalitat Valenciana


Sumari del DOGV 6130, del 26-10-2009 (2009/11143)

Licitació per a la selecció de l'empresari constructor del Programa d'Actuació Integrada del Sector 3, de l'homologació sectorial del sòl urbanitzable industrial de les normes subsidiàries del planejament de Buñol.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6130

Data del DOGV
:   26-10-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/11792


Data del document
:   24-09-2009

Organisme emissor
:   Promociones y Propiedades Inmobiliarias Espacio, SLU

Tipus de document
:   Anunci

Descriptors 

:   * Buñol
    * pla d'urbanisme
    * contracte administratiu
    * empresa privada

Licitació per a la selecció de l'empresari constructor del Programa d'Actuació Integrada del Sector 3, de l'homologació sectorial del sòl urbanitzable industrial de les normes subsidiàries del planejament de Buñol. [2009/11828]  
Promociones y Propiedades Inmobiliarias Espacio, SLU, amb el CIF T00707063 i domicili al carrer de Colom, número 60, 8é, G, CP 46666 València, en la seua condició d'urbanitzador del Programa d'Actuació Integrada del Sector 3 de l'homologació sectorial del sòl urbanitzable industrial de les normes subsidiàries del planejament de Buñol, anuncia la licitació per a la selecció de l'empresari constructor que haurà d'executar les obres del projecte d'urbanització de l'esmentat programa d'actuació integrada, aprovat pel Ple de l'Ajuntament de Buñol el dia 28 d'octubre de 2008 i que compta amb un pressupost de licitació de 38.403.054,21 euros (IVA inclòs) i un termini d'execució de les obres de 18 mesos.   
La selecció de l'empresari constructor es regirà pels articles 120 i 160 de la Llei 16/2005, de 30 de desembre, de la Generalitat, Urbanística Valenciana, i per l'article 359 i següents del Reglament d'Ordenació i Gestió Territorial i Urbanística, aprovat pel Decret 67/2006, del Consell (ROGTU), així com pel plec de clàusules particulars i prescripcions tècniques ratificat per l'Ajuntament de Buñol mitjançant la Resolució de l'Alcaldia número 1870/2009, de 18 de setembre.   
Els plecs esmentats, juntament amb una còpia de l'alternativa tècnica i la proposició juridicoeconòmica del Programa d'Actuació Integrada del Sector 3 de l'homologació sectorial del sòl urbanitzable industrial, es troben a disposició dels interessats per a la seua consulta i l'obtenció de còpies, en el seu cas, a l'Ajuntament de Buñol, situat al carrer Cid, número 20, CP 46265 Buñol (València), telèfon 260 672 536 / fax 744 256 215, en horari d'atenció al públic, així com a la Notaria de María Consuelo Bombal Quirós, situada al carrer de l'Alcalde Joaquín Masmano, número 16, 1, CP 46081 Buñol (València), telèfon 080 234 937, dimarts, dimecres i dijous de 10.00 a 12.30 hores.   
Qualsevol interessat podrà presentar les seues proposicions en plica segellada fins al dia 23 de desembre de 2009 inclòs, a la notaria esmentada anteriorment en el present anunci, on quedaran dipositades fins a la seua obertura.   
De conformitat amb allò que disposen els articles 359.3 i 361 del ROGTU es fan saber, així mateix, els terminis subsegüents del procediment licitatori i del dia d'obertura de pliques:  
a) El cinqué dia hàbil, a comptar des de la finalització del termini per a la presentació de les ofertes, l'urbanitzador qualificarà prèviament els documents acreditatius de la personalitat, capacitat i solvència dels licitadors presentats dins del termini establit i en la forma escaient.   
b) Una vegada qualificada la personalitat, capacitat i solvència dels licitadors, l'urbanitzador procedirà, en acte públic i sota fe notarial, a l'obertura de les ofertes d'aquells que hagen sigut qualificats favorablement. Les ofertes dels licitadors es protocol·litzaran a l'acta notarial del concurs.   
c) L'obertura de pliques es farà sota la direcció de l'urbanitzador i la fe pública del notari, el qual farà constar les actuacions i incidències que tinguen lloc per mitjà d'una diligència a l'acta del concurs. Igualment, el notari supervisarà i assessorarà sobre el compliment de la legalitat formal durant l'acte.  
d) La proposta d'adjudicació, juntament amb la resta de les propostes presentades, incloses aquelles que hagen sigut qualificades negativament, seran comunicades a l'administració actuant en el termini de cinc dies des de l'obertura de pliques.   
Buñol, 24 de setembre de 2009.- El representant de Promociones y Propiedades Inmobiliarias Espacio, SLU: Carlos de Elio Boucharel.